TAEVASED STRATEEGIAD
Tere! Olen Steve Backlund.
Hea meel taas teiega olla.
See on meie meelte uuendamise sarja neljas osa.
Olen Reddingist Kaliforniast.
Kuulun seal Betheli kogudusse.
Meil on mu naise, Wendyga oma teenistus "Igniting Hope".
Selles viimases osas tahan korrata, millest oleme rääkinud
ja anda praktilised juhised, kuidas oma uskumusi muuta.
Esimeses osas rääkisime uskumuste väest.
Jeesus ütles, et tõde vabastab meid.
Tahan meelde tuletada, et meist said kristlased,
kui uskusime Jeesusesse, kuid meie teenistus
ja muutumine tuleb sellest, et me usume nagu Jeesus.
Mida rohkem tõde me usume, sest suurem on vabadus.
Üks tõendeid, et me usume tõde, on et me lootuse tase kasvab.
Rooma 15:13 on kirjas,
et lootuse Jumal täidab meid väega usus.
Mida enam tõde usume, seda enam on meil ka lootust.
Mida vähem on meis lootust, seda enam usume valesid.
Me ei mõista hukka kedagi, kes on uskunud valesid.
Kui me ei tea, milles viga, siis on see tõsine probleem.
Tahan öelda veel,
et meie lootuse tase määrab ära meie mõjukuse.
Kellel on enam lootust, omab ka suuremat mõjukust.
Teises osas rääkisime rõõmu ja naermise väest.
Rääkisin oma elust, kuidas Jumal tõi mind välja.
Olen ikka veel teel.
Ta tõi mind välja rõõmutusest Issanda rõõmu sisse.
Kuulutan su üle, et Jumal taastab sinus Issanda rõõmu.
Taavet palvetas Psalmis 51:14:
"Anna mulle tagasi rõõmustus sinu päästest!"
Palun: "Taevane isa,
anna igale vaatajale tagasi rõõm Su päästest!"
Teises osas rääkisime ka,
kuidas vabaneda naermise kaudu valedest.
Valed kõlavad tõeselt, kui juurdleme nende üle oma peas.
Kui paneme need sõnadesse, kõlavad need naeruväärselt.
Olen kirjutanud raamatu (tõlkes) "Naergem selle üle."
Usun, et see on võti, mis aitab meil saada Jumala rõõmu
ning ka vabaneda halbadest uskumustest ehk valedest.
Viimases, 3. osas rääkisime kuulutamise väest ja sõnadest.
Viitasin oma raamatule "Declarations" (tlk "Kuulutussõnad"),
alapealkiri (tõlkes): "Tuleviku võtmed".
Raamatus on 30 piibellikku põhjust, miks me peame asju välja kuulutama.
Käsitlen 30 eri eluala.
Näiteks lapsevanemaks olemist, unetust ja muud sellist.
Esitan praktilisi näiteid, kuidas ja mida kuulutada.
Usun, et elu on võimalik muuta, kui muuta, mida usume.
Seda ei saa teha, muutmata oma kõneviisi.
Piibli järgi on elu keele võimuses.
Rooma 10:17 ütleb ka, et usk tuleb kuulmise kaudu.
Kui tahad teisiti uskuda, pead kuulma midagi teistsugust.
Ma ei oota, et räägiksid mulle tõde vaid räägin ise oma suuga.
Kui kuulen tõde, tõuseb ka mu usu tase.
Üks hea näide on Aabrahami elu.
Tema lugu algab 1. Moosese 12.
Jumal ütles Aabramile, et nii palju, kui on tähti ja liiva,
nii palju saab olema tema järeltulijaid.
Ta oli siis 75.
24 aastat hiljem oli ta 99 ja tõotus polnud ikka veel täitunud.
Kui ta oli 99, juhtus midagi, mis andis talle imelapse Iisaki.
Muide, Iisak tähendab "naer".
Hea teada.
Juhtus midagi, mis lõppes Iisaki sünniga.
Aabram oli 99.
Mis siis juhtus?
Tema nimi muudeti.
Tema nimi oli olnud Aabram, "kõrgeks tõstetud isa".
Uus nimi, Aabraham, tähendas "paljude rahvaste isa".
Sõna otseses mõttes pidi ta end kutsuma selleks,
kes ta oli enne, kui ta oli seda näha saanud.
Ta kuulutas välja: "Ma olen rahvahulkade isa."
Kui lugeda Rooma 4. peatükist Aabrahami lugu,
on näha, kuidas ta kasvas usus ning andis au Jumalale,
kuni ta oli viimaks täiesti veendunud.
Eelmine kord rääkisime Rooma 4:17.
Jumal annab surnutele elu,
kutsudes olematuid asju nagu nad oleksid olemas.
Isegi seesama salm räägib Aabrahamist.
Jumal kutsus teda
rahvaste isaks enne, kui ta selleks sai.
Kui see tõde hakkab meie vaimus juurduma
ja hakkame mõistma Jumala tõotusi,
mis on Sõnas meile väga selgelt ette antud, mõistame,
et need tõotused peavad olema ka meie suus.
Mõned inimesed ei taha öelda, kes nad on,
enne kui see on saanud reaalseks kogemuseks.
Küsin teilt midagi.
Kui õunapuu on liiga noor, et kanda õunu,
kas oleks siis õigust öelda, et sellel puul on õunte and?
Ütleme, et see siin on õunapuu.
Oletame, et see oskab rääkida.
Ta ütleb: "Kuna mul pole veel õunu küljes,
siis tähendab see, et mul pole õunte andi."
Mõned kristlased ütleksid: "Õigesti öeldud, veli õunapuu.
Kui sul oleks see õunte and, siis oleks seda sinu pealt näha.
Sul pole õunu näha, mis tõestab, et sul pole õunte andi."
Võin öelda ainult üht: "Lihtsalt naerame selle üle."
Nii mõtlesin ka mina enne.
Arvasin, et kui andi polnud kellelgi või minul näha,
ei olnud Jumala tahe, et see oleks minul.
Kui õunapuu ütleks: "Mul pole õunu, seega pole mul seda andi!",
ütleksin kohe: "Pea nüüd hoogu, hr õunapuu,
küll need õunad tulevad, sest see on sul geenides.
Kui sa just ei jätka seda vana juttu, ehitades üles uskumust kui kantsi,
mis takistab sul olemast see, kes sa oled."
Pean silmas järgnevat, kui räägime kuulutamisest.
Mul ei pea viljad küljes rippuma, mis ütlevad, et mul on see and.
Mul ei pea olema valmis viljad,
et inimesed saavad minu palve peale terveks.
Mul ei ole vaja neid selleks, et öelda,
et oman võimast tervendusteenistust.
Kui kuulutan neid asju välja, ei püüa ma kedagi veenda.
Ma ei kuuluta neid avalikult vaid privaatselt.
Ma ei ürita veenda kedagi teist vaid iseeenast.
Veenan ennast, et olen see, mida Jumal minu kohta ütleb.
Usk tuleb kuulmisest.
Ma ei pea nägema enda küljes vilju, mis tõestaks, et mul on see and.
Ma ei oota, et minu küljes ripuks hea juhianni vili,
mis kinnitaks, et olen hea juht, inspireerija või abikaasa.
Loomulikult ei ole kuulutamine ainus asi, mis me teeme.
Laseme end treenida ja teeme koostööd jms.
Usun siiski, et kui tahad väljuda keskpärasuse kõrbest kiirelt,
pead ütlema, kes oled enne, kui seda koged nagu Aabraham.
Paljudele on see suurim võti, mis neil seni puudu on olnud.
Oled seisnud tõotustel aastaid või aastakümneid
aga Issand ütleb: "Uuri Aabrahami elu."
Vaata, mis seal juhtus.
Välja kuulutamine ja tõe kuulmine,
mis muudab me uskumusi, omavad tohutult suurt mõju.
Täna tahan rääkida natuke sellest, kuidas kaldume kasutama minevikku,
et otsustada oma tuleviku üle, mitte Jumala Sõna.
Mäletan, kui sain aru, et minu lahing käib tõe ja vale vahel.
palusin Isandal näidata mulle iga valet, mida uskusin.
Ta näitas mulle 1. Moosese 3:11, kus Jumal küsib Aadamalt:
"Kes sulle ütles, et sa oled alasti?"
Ta võttis selle fraasi ja hakkas selle põhjal mind õpetama.
Ütlesin näiteks: "Mul ei ole tervendusandi."
See ajab naerma.
Issand küsis "Kes sulle seda ütles?"
Vastasin: "Minu mineviku kogemus."
Jumal esitas mulle terve rea küsimusi.
Mõistsin, et enamik mu uskumusi
pärines mu minevikust, mitte Jumala Sõnast.
Küsin sinult, mis juhtuks imikuga, kui ta otsustaks
oma tuleviku üle oma mineviku alusel?
"Ma pole kunagi kõndinud, tähendab, mul pole seda andi.
Mul on roomamise and.
Ma pole kunagi rääkinud.
Jumal on oma kõikvõimsuses otsustanud,
et mina ei räägi vaid ainult lalisen."
Ütleks, et see on naeruväärne!
Nii ma mõtlesin ja usun, et enamik mõtlevad nii.
Nad otsustavad oma tuleviku üle mineviku põhjal.
Lapsed otsustavad oma tuleviku üle vanemate järgi.
"Issi ja emme kõnnivad, mina hakkan ka kõndima.
Ma praegu veel ei oska aga pärast ma oskan.
Nemad räägivad, seega hakkan ka mina.
Nemad juhivad autot, mina ka.
Räägime sellest veel natuke.
Tahan sulle öelda, et sinu minevik
ei saa sul teed kinni panna, küll aga praegused tõekspidamised.
Minevik ei saa kedagi peatada aga praegused uskumused saavad.
See on hea uudis.
Tunnen sulle kaasa, kui sul on olnud raskeid aegu,
kuid probleem ei ole mitte see vaid mis järeldusi sa oled teinud.
Kuulutan sinu üle vabadust, läbimurret ja lootust.
Mõeldes meele uuendamisele selles viimases osas,
tahan anda sulle paar-kolm erinevat tõde,
mille abil teadlikult oma meeli uuendada.
Meele uuendamine ei toimu iseenesest,
istudes koguduses või lugedes Piiblit.
See toimub siis, kui me ütleme: "Ma usun seda, mitte seda teist."
Annan sulle edasi paar tõde, mis tõesti muutsid meie elu.
Esimene.
Alati on olemas lahendus.
Kõigele on alati lahendus.
Meie elus on juhtunud asju nagu kõigil teisel.
Kristlane peaks elama peal, mitte all.
Kui juhtub midagi, mis näib suurem kui Jumal,
me kipume jääma alla, selle asemel, et olla üle.
Pole vahet, kas oleme all viis minutit, viis tundi või viis päeva.
Niipea, kui keegi meist ütleb: "Alati on olemas lahendus,"
tõuseme taas pinnale.
Tõuseme oma vaimus sellest asjast üle.
Liigume uskmatusest usku, lootusetusest lootusesse.
1. Korintose 10:13 kinnitab tõde, et alati on lahendus.
Seal öeldakse, et meie peale
ei tule kiusatust ega katsumust, mis ei tabaks ka teisi inimesi.
"Aga Jumal on ustav, kes ei luba teid kiusata rohkem,
kui te suudate taluda, vaid koos kiusatusega
valmistab ka väljapääsu, nii et te suudate taluda."
Issand ütleb, et vaatamata sellele,
millega sa oled silmitsi, on olemas väljapääsutee.
Väljapääs kriisist.
Väljapääs valust.
Olemas on väljapääs negatiivsetest väljavaadetest.
Olemas on tee Jumala tõotustesse sinu elus.
See algab usust, et alati on olemas lahendus.
Meie ajud töötavad väga kummaliselt.
Kui aju ei näe probleemile lahendust, see ei otsigi seda.
Lootus on seega kõige muutumise alguspunkt.
Kui leian lootuse, leian ka lahenduse.
Jumal on ehitanud mu aju nii, et see hakkaks lahendust otsima.
Pole vahet, kas sul on miljoni euro suurune võlg
või mis iganes, alati on olemas lahendus.
Kui su pere on lagunenud, ikka on olemas lahendus.
Kui kukkusid milleski läbi, siis alati on lahendus.
Jumala lahendused ei ole alati...
Ütleme nii.
Teenime üleloomulikku Jumalat
ja Tema lahendused on teinekord väga üllatavad.
Iisraellased olid Punase mere ääres
ja hakkasid liikuma, lahendusena lõhenes meri nende ees.
Jumalal oli plaan Koljat hävitada ning keegi ei teadnud sellest.
Tal oli lahendus.
Olukord näis lootusetu.
Piiblis, 1. Saamueli 17 on kirjas, et Koljat oli ähvardanud
neid 40 päeva ning paisanud välja valesid.
Saul ja mehed ütlesid kindlasti: "Jumal ei tee midagi.
Jumal ei vasta meie palvetele!
Olukord läheb aina hullemaks!"
Lubage naerda.
Kogu selle aja tõstis Jumal üles vastust -
noort Taavetit, kellest pidi saama lahendus.
Kuulutan Soome, Euroopa ja sinu koguduse üle,
et lahendus on olemas ja Jumal teeb rohkem kui arvad.
Teine tõde, mida kindlalt uskuda.
See on tõeliselt hea.
Minu minevik pööratakse alati minu kasuks.
Nende tõdedega tuleb teadlikult uuendada oma meeli.
Minu minevik pöördub alati heaks.
Usun, et Piiblis on palju salme, mida vaenlane ei salli.
Eriti ei meeldi talle Roomlastele 8:28:
"Ent me teame, et neile,
kes Jumalat armastavad, laseb Jumal kõik tulla heaks -
neile, kes on tema kavatsuse kohaselt kutsutud."
Siin öeldakse "kõik".
See tähendab kõik!
Kõik, mis minuga on juhtunud ning ka mu halvad otsused.
Kõik.
Ta ütleb, et see kõik pöördub heaks.
See salm kehtib kõigi kohta.
Kui uuendame sellega oma meeli ja seisame sellel tõotusel,
viib see meid üleloomulikult teisele tasandile ja annab väe.
Uuendan oma meeled: "Jumal pöörab kõik heaks."
See käivitab midagi üleloomulikku.
Kogen praegu, et vaatajad on näinud
Jumalat tegutsemas asjades, mis teile on juhtunud,
kuid usun, et kui te teadlikult vabastate oma usu ja ütlete,
et Jumal pöörab just selle loo heaks, näete, kui kiiresti asjad lahenevad.
Jumal on nii osav pöörama halba heaks,
et inimesed on isegi loonud oma teoloogia,
väites, et Jumal ise saatiski selle halva.
Jumal ei ole meie probleem ning Ta ei saada neid meile.
Tema ei saada meile haiguseid, et meid kasvatada.
Ta pani selle kõik Jeesuse ristile.
Isegi, kui me neid asju kogeme, on Ta nii hea,
et hilisema hea tõttu võivad need paistagi õnnistusena.
Suurem osa teenistusi algab millestki negatiivsest meie elus.
Mina maadlesin kunagi masenduse ja lootusetusega.
Kujutan ette, kuidas kurat pidas põrgus koosolekuid, öeldes:
"Laome aga veel rohkem masendust Steve'i peale.
Pommitame teda valedega,
et tal pole lootust, ta ei kõlba ja ta on luuser."
Teate, mis juhtus?
See negatiivne pöördus positiivseks.
Nüüd on sellest saanud minu teenimistöö,
mis aitab inimestel masendusest välja murda.
Usun, et sinu elus on olnud seiku ja sa ehk juba näed,
et olid enne sõltlane, kuid nüüd tood teisi vabadusse.
Sul oli raske abielu, Jumal tõi vabaduse
ja nüüd sa aitad teistel abielusid terveneda.
Tahan öelda, et see, millest praegu läbi lähed -
see hiiglane su vastas - ei puuduta ainult sind.
Sinu läbimurre toob läbimurde ka teistele.
Selle hiiglase üle, Koljati üle, kes iga päev sind ahistab,
saad sa võidu ning alistad ta ära.
See kasvatab su teenistust ja võidmist.
Sinu võit toob paljudele vabadust.
See juhtub, kui otsustame hakata teadlikult mõtlema.
Üks Piibli suurimaid ilmutusi on et võime mõelda teadlikult.
Võibolla me ei tunne alati, kuid meil on see võimalus.
Filiplastele 4:8 ütleb:
"Viimaks veel, vennad, mis iganes on tõene, mis auväärne, mis õige,
mis armastusväärne..., kiidetav, seda arvestage!"
Viimane osa hakkab lõppema.
Annan veel mõne praktilise juhise, mis on mind aidanud.
Kui kuulsin esimest korda meele uuendamisest
ning me uskumused määravad kogemused,
siis kõigepealt tundsin end jõuetuna.
Järsku tuli minusse jõud.
Kui sina nüüd seda kuuled...
Vahel kuuleme sellist sõnumit, mis heidab valgust valele usule
ja toob valguse kätte, mida oleme varem uskunud
ning on loonud meie tänase keskkonna.
Kurat tuleb ja ütleb, et sa oled läbikukkuja
aga mina ütlen, et naera selle peale,
sest sa ei ole läbikukkuja vaid enam kui võitja.
Tahan lisada veel,
et tunne rõõmu edenemisest mitte ainult täiuslikkusest.
Tunne rõõmu edusammudest.
Pered, tundke rõõmu edusammudest.
Religioonivaim ütleb,
et võid rõõmustada ainult siis, kui oled täiuslik.
Kui oled tavaliselt kolm nädalat masenduses
aga nüüd ainult kaks, siis juubelda!
"Ainult kaks nädalat masendust, seega teen edusamme!"
Religioosne mõtteviis pole selleks võimeline.
See tunnistab ainult täiuslikkust.
Nii me ei jõua sinna kunagi
ja veedame kogu elu selle hukkamõistu pilve all.
Jumal teeb täna midagi.
Tunnen seda oma vaimus.
Inimesed saavad vabaks depressioonist.
Mõned vabanevad pettumusest.
Seda saadet vaatavad mõned juhid ja mõjukad inimesed.
Oled pettunud.
Võibolla mitte Jumalas aga koguduses.
Oled täna oma pettumusest terveks saanud.
Sinu lootusetus probleemi suhtes
on suurem probleem, kui see probleem ise.
Tänu Sulle, Isand, ilmutusliku tõe eest.
Tänu, et tõmbad inimesed välja
nende vaimsetest koobastest just nende õpetuste kaudu.
Oli suur rõõm siin teiega olla.
Kui saated on sind puudutanud
ja tunned, et Jumal on sind kõnetanud
julgustan sind minema me kodulehele
ja vaatama sealt veel õpetusi: www.ignitinghope.com.
Sealt saab tellida ka raamatuid, isegi PDF-failina.
Amazon ja Kindle pakuvad ka meie raamatuid.
Meie südames on süüdata su elus põlema uus lootus.
Tõesti, ei ole olemas lootusetuid olukordi.
Olemas on ainult lootuseta inimesed.
Jumal tõstab praegu üles Joosua ja Kaalebi põlvkonna.
Jah, maal on hiiglasi.
Jah, nad paiskavad välja valesid.
Kuid Joosua ja Kaaleb ei teinud välja, et 10 ütlesid:
"Me ei saa hakkama ega suuda."
Nad ignoreerisid seda, mida teised ütlesid ja nende hääl
kõlas trompetina, nagu on öeldud Heebrealastele 10:23:
"Pidagem vankumatult kinni lootuse tunnistusest,
sest ustav on, kes seda on tõotanud."
"Pidagem vankumatult kinni lootuse tunnistusest,
sest ustav on, kes seda on tõotanud."
Kuulutan, et oled Joosua ja Kaaleb.
Jumal tõstab sind üles.
Kas oled Soomes või mujal, Jumal tõstab su üles.
Usun, et Jumal teeb Soomes midagi tähelepanuväärset.
Olen siin esimest korda ja tunnistan:
"Olete oluline rahvas
ja teil on oluline kutse ülemaailmses ärkamises.
Ma kuulutan, et parimad päevad on veel ees."
Õnnistan teid Isanda nimel.
Õnnistan teid seletamatu optimismiga.
Ootan rõõmuga meie järgmist kohtumist,
et jagada head sõnumit Jeesusest Kristusest.
Jumal õnnistagu teid!
Tõlge: Riina Aasa